fi fi fi fi oc fi fi fi fi fi fi lt fi et fi fi fi en fi en fi fi fr fi fi fi fi fi fi fi fi fi fi fi fi fi fi fi fi fi fi fi fi en fi en fi fi fr ja fi fi fi fi en fi fi fi fi fi fi fi fi et fi fi ceb fi fi en et fi fi fi en sq fi fi fi et fi fi fi fi fi fi fi fi fr fi fr id fi vi fi fi fi fi fi fi fi fi it fi fi fi sv pl fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi oc fi fi fi oc fi fi fi fi fi fr fi fi kk en
Kamala kissa ja Katinperän lorut
Nuora: matkalla siihen mitä on tai ei
Teatteria kellon ympäri – Uutisesta esitykseksi 10 tunnissa!
Väinö ja kadonneen valkean metsästys
Ei tehrä tästä ny numeroo
Kaikkeen on aina joku malli
Lentäen olisit jo perillä
Meillä on kaikilla sama tarina
Synkkä ja myrskyinen yö
Synkkää ja ikävää – Inspired by Grimm
Tuiretuiset vaan ei keiretyiset
Urpo, Turpo ja Ihanaa
Voi miten ihana päivä
Koti › Tukkateatterista › Mukaan toimintaan
Tukkateatterin toimintakulttuuri on avointa, yhteisöllistä, sitouttavaa ja ennen kaikkea kannustavaa. Tukkateatterilaisina kannustamme aina toisiamme mukavuusalueidemme ulkopuolelle kokeilemaan uutta. Kehitämme myös jatkuvasti toimintaamme ja pyrimme esimerkiksi tarjoamaan mielenkiintoisia kurssisisältöjä kaikille kiinnostuneille. Tukkateatterin toimintaan ovat tervetulleita kaikki aktiiviset ja teatterin tekemisestä innostuneet ihmiset aiempaan kokemustaustaan tai ikään katsomatta!
Tukkateatteri on turvallinen tila. Noudatamme teatteritilassamme ja produktioissamme turvallisen tilan periaatteita. Tukkateatteri on turvallinen paikka kaikille sekä henkisesti että fyysisesti. Meillä on nollatoleranssi kaikelle häirinnälle ja syrjinnälle. Jotta voimme luottaa toisiimme näyttämöllä ja sen ulkopuolella, jokainen meistä sitoutuu noudattamaan näitä periaatteita. Luethan läpi Tukkateatterin turvallisen tilan Huoneentaulun (pdf) klikkaamalla alla olevaa LATAA-painiketta.
Tukkateatterin turvallisen tilan HuoneentauluLataa
Tukkateatterin jäsenille on olemassa sisäistä viestintää ja muuta keskustelua varten oma suljettu Facebook-ryhmä, jonne jokainen jäsen on tervetullut liittymään. Jäsenet liitetään myös Tukkateatterin sähköpostilistalle, jota kautta saa säännöllisesti paitsi hallituksen kokousten pöytäkirjan, myös uusimmat tiedot teatterin toiminnasta ja esimerkiksi casting-tilaisuuksista. Haluamme, että jokainen teatterimme jäsen tietää, mitä teatterissamme tapahtuu ja saa mahdollisuuden osallistua toimintaamme sekä teatterimme eteenpäin viemiseen!
Mitä toimintaa Tukkateatterilla on?
Säännöllisempää kerran viikossa tai kuussa tapahtuvaa harrastustoimintaa meillä on vaihtelevasti. Kaikki onkin kiinni jäsenistöstämme. Tukkateatteri on ennen kaikkea mahdollistaja, jonka puitteissa jokainen jäsen voi toteuttaa omia ideoitaan. Vuosien saatossa jäsenten alulle panemia ryhmiä ovat olleet muun muassa tekstihautomo Tukkateksti, englanninkieliseen teatteritoimintaan suuntautunut Tukka Goes Hair ja Päiväpaja, joka on tarkoitettu erityisesti päiväopintojen ja päivätyön ulkopuolella olevilla henkilöille.
Tukkateatterilla kokoontuu myös säännöllisesti TukkaImpro, joka nimensä mukaisesti on improvisaatioteatteria harjoitteleva ryhmä. TukkaImpro kokoontuu pääsääntöisesti maanantaisin klo 19.00-21. Improryhmään voi hypätä mukaan milloin tahansa! Ryhmään osallistuminen ei vaadi aiempaa kokemusta improsta tai muuta erityistä taitotasoa. Improryhmään ei tarvitse myöskään sitoutua, eli ei haittaa vaikket joka kerralle pääsisikään. TukkaImpro tekee myös pienemmällä, tilannekohtaisesti koostetulla osallistujajoukolla jonkin verran esiintymisiä sekä Tukkateatterilla että Tukan ulkopuolella.
Osallistuaksesi TukkaImproon sinun on oltava Tukkateatterin jäsen. Noudatamme kuitenkin periaatetta ”eka kerta on ilmainen”, eli olet lämpimästi tervetullut kokeilemaan improamista ja tutustumaan impron saloihin, vaikket olisi vielä jäsenemme. Ensimmäinen kokeilukerta ei sitouta sinua vielä mihinkään.
Kysy improsta lisää niko.ranta (at) iki.fi.
Uudet jäsenet pääsevät hieman vuodesta riippuen tekemään ”Uusien proggiksen”, joka on aina vahvasti tekijöidensä näköinen katselmus. Uusien proggis on samalla hyvä väylä tutustua teatterimme ihmisiin, toimintaan ja käytäntöihin.
Kurssit ovat lisäksi yksi tuottamamme toiminnan muoto. Toteutamme vuosittain yhden tai useamman teatterin tekemiseen liittyvän kurssin. Viime vuosina meillä on pidetty esimerkiksi näyttelijäntyöhön, valotekniikkaan ja ohjaustyöhön liittyviä kursseja. Suurin osa kursseista toteutetaan yhteistyössä Suomen Harrastajateatteriliiton (SHTL) kanssa. Tulevista kursseista ja kurssi-ilmoittautumisista tiedotetaan aina erikseen ajankohtaista-osiossa. Kursseille ilmoittautuminen on mahdollista vaikka et olisikaan Tukkateatterin jäsen.
Kysy lisää Tukkateatterin toiminnasta: tukkajengi (at) tukkateatteri.fi
Miksi jäseneksi liittyminen kannattaa?
Pääset jokaisen Tukkateatterin oman produktion esitykseen vain 3,5e hintaisella lipulla! (norm. 10-20e)
Monesta järjestämästämme kurssista saa alennusta Tukan jäsenenä.
Saat alennusta yhteistyötahoiltamme ja esimerkiksi ilmaisen sisäänpääsyn Kaijakkaan voimassa olevalla jäsenkortilla!
Vuokraamme Tukkatilaa myös muuhun kuin teatterikäyttöön. Jäsenenä saat koko teatterimme käyttöösi edullisemmin kuin ei-jäsenenä.
Saat vapaasti osallistua teatterin toimintaan kuten TukkaImproon ilman lisämaksuja.
Jäsenenä olet osa jotain suurempaa. Tutustut ja saat ympärillesi ihmisiä, joiden kanssa toteuttaa salaisimmatkin haaveesi ja kaikista villeimmät ajatuksesi teatterin tekemisestä! Tukkateatteri mahdollistaa organisoidusti toimivan ja tavoitteellisen, mutta samalla hyvin luovan ja produktiolähtöisen työskentelyn ja esityksen valmistamisprosessin.
Tukkateatterilla saat olla kiinnostunut teatterista monipuolisesti. Tarjoamme näyttelemisen, ohjaamisen ja kirjoittamisen lisäksi mahdollisuuksia oppia teatterituottajan työstä, tekniikan suunnittelusta ja ajamisesta, puvustamisesta, viestinnästä, maskeerauksesta… Kaikkia tekijöitä tarvitaan aina ja monenlaisia tehtäviä on oman kiinnostuksen mukaan mahdollista päästä kokeilemaan.
Jäsenenä pääset myös vaikuttamaan Tukkateatterin nykyisyyteen ja tulevaisuuteen. Tukkateatteri toimii hyvin matalalla hierarkialla ja kuulemme kaikkien äänet. Jos mielessäsi kytee ideanpoikanen tai jo kokonaisemmaksi jalostunut uusi toimintamuoto, ei muuta kuin hallituksen kokoukseen ja kertomaan! Kehitämme teatterin toimintaa mielellämme ja otamme avosylin vastaan kaikenlaiset ideat ja ennen kaikkea innokkaat ideoiden toteuttajat!
Hallitus kokoontuu noin kerran kuussa. Hallituksen kokouksiin ovat kaikki jäsenet tervetulleita kuulemaan ja kehittämään toimintaa!
Saat kutsun Tukkateatterin vuosittain järjestettäviin Kesäjuhliin ja Pikkujouluihin, jotka molemmat ovat riemukkaita ja jäseniä toisiinsa tutustuttavia tapahtumia!
Arvostamme teatterin toiminnan jatkuvuutta, minkä vuoksi juhlistamme myös merkkivuosina teatteriamme. Esimerkiksi vuoden 2019 20-vuotisjuhlat olivat suuret ja ikimuistoiset!
Jäsenenä saat tietää ensimmäisenä, kun tiedossa on casting-tilaisuuksia. Castingit koskevat sekä Tukkateatterin omia produktioita että toisinaan myös muita teattereita ja tv- ja elokuvatöitä, joihin haetaan tekijöitä.
Tiesitkö? Jäsenenä sinut on teatterin puolesta loukkaantumisen varalta vakuutettu teatterilla ollessasi.
Ok! Miten pääsen jäseneksi?
Jäsenmaksu on 30 euroa/vuosi tai 120 euroa/ikuisuusjäsen. Tavallinen jäsenmaksu (30 euroa) maksetaan joka vuosi.
Ota yhteyttä: tukkajengi(at)tukkateatteri.fi ja ilmoita olevasi kiinnostunut teatterimme toiminnasta. Saat maksuohjeet hallitukselta
Kannattaa myös seurata Tukkateatterin somekanavia ja nettisivuja. Järjestämme vuosittain, yleensä syksyyn sijoittuvan Avoimet ovet -tapahtuman, jolloin teatterimme toimintaan pääsee tutustumaan monipuolisesti ja jäseniä liittyy yleensä kerralla paljon. Jäseneksi voi kuitenkin liittyä ympäri vuoden!
Helsinkiläinen Teatteri Kultsa vierailee Tukkateatterilla 1.10. 20.9.2022
Lipputarjouksia Ratina Shopping Festivaleilla 16.-17.9. 13.9.2022
Majakanvartija vierailee Tikkurilan Teatterissa 18.9. klo 17 6.9.2022
Majakanvartijan 17.8. klo 19 esitys on peruttu 16.8.2022
Robert McNamara vierailee Tukkateatterilla Teatterikesä OFF:ssa! 4.8.2022
Katso lippujen hinnat erikseen jokaisen esityksen kohdalta.
Lipunmyynti aukeaa puoli tuntia ennen esitystä ja liput lunastetaan esitykseen saapuessa viimeistään 10 minuuttia ennen esityksen alkua (poikkeuksista ilmoitetaan erikseen). Maksuvälineenä käy käteinen ja kortti.
(tila ei ole esteetön)
Responsive Theme mukana WordPress